
Mnter  omnes  fere  morbos  nullius  natura  tam  obscura 
tamque  inexplorata  nobis  est,  quam  febris  puerperalis. 
De  qua  quamquam  permulti  viri  doctissimi  scripserunt, 
tamen  haud  pauca  restant  quae  dubitationem  nobis  af¬ 
ferant  et  ad  iteratum  ejus  morbi  studium  atque  indaga¬ 
tionem  provocent.  Quae  quum  ita  sint,  necesse  mihi 
esse  videtur,  pro  sua  quemque  facultate,  ea,  quae  vel 
ipse  nova  invenerit,  vel  iam  inventa  confirmaverit, 
quaeque  facere  possint  ad  totius  morbi  naturam  ape¬ 
riendam  atque  explicandam,  in  lucem  proferre.  Quum 
vero  omnium  summum  sit,  ut  omnes  eius  morbi  epi- 
demiae,  quales  in  majoribus  institutis  obstetriciis  inter¬ 
dum  exsistunt,  accuratissime  describantur  et  in  hac 
descriptione  omnia,  quae  alicujus  momenti  esse  vide¬ 
antur,  diligentissime  referantur:  hujus  dissertationis  mihi 
argumentum  proposui  eam  epidemiam  ineunte  vere 
mdcccxxxxv  in  domo  obstetricia  Heidelbergensi ,  in 
quo  instituto  tum  temporis  medici  assistentis  munere 
fungebar,  coortam,  quam  a  me  ad  finem  usque  obser¬ 
vatam  vir  doctissimus  summeque  venerandus  III.  N^bgele 
mihi  tractandam  concessit  ita  ut  etiam  in  ipsa  tractanda 

hac  materia  pro  notissima  sua  humanitate  liberalissime 
me  adjuvaret. 

Antequam  autem  accedam  ad  ipsius  epidemiae 
descriptionem,  monenda  pauca  videntur  et  de  morbis, 
qui  in  instituto  illo  exsistere  solent,  et  de  ipsius  domus 
situ  atque  institutione* 

Lechodochium  Heidelbergense  in  numero  majorum 
hujus  generis  institutorum  Germanorum  refertur,  quippe 
in  quo  circa  treceni  partus  singulis  annis  liant.  Ne¬ 
que  solum  ex  ipsa  terra  Badensi  feminae  praegnantes 
ad  hoc  receptaculum  refugiunt,  accurrunt  ex  Bavaria, 
VVurtembergia,  Hassia  aliisque  terris  vel  his  remotiori¬ 
bus,  et  quum  non  tantum  paululum  ante  ipsum  partum 
adveniant,  sed  etiam  per  plures  menses  haud  paucae 
feminae  commorentur,  semper  quinquaginta  vel  sexa- 
ginta  gravidae  in  hac  domo  inveniuntur. 

Ipsa  domus,  qua  abhinc  annum  et  dimidium  utimur, 
magna  atque  ampla,  prope  fluvium  Nicrum  sita  est, 
inter  quem  et  ipsam  domum  magna  aedificia  et  locus 
publicus  interjacent.  Ea  aedium  pars,  quae  infima  est, 
feminarum  gravidarum  conclavia,  culinas,  et  quae  sunt 
reliqua  ejusmodi  spatia  continet;  secunda  contabulatio 
auditoria,  illa  conclavia  in  quibus  et  instrumenta  et 
pelves  conservantur,  compluria  apta  ad  recipiendas 
eas,  quae  ignotae  atque  occultae  pariunt,  et  pauca 
quaedam  nunc  quidem  illis  feminis  concessa,  quae  artis 
obstetriciae  studiosae  sunt,  si  opus  fuerit  etiam  in 
puerperarum  usum  convertenda.  In  tertia  denique  con¬ 
tabulatione  pluria  conclavia  sunt  parturientibus  feminis 

destinata  et  duo  permagna  in  usum  puerperarum,  inter 
se  amplo  spatio  divisa,  a  quibus  distat  aliud  quoddam 
conclave  in  eundem  usum  destinatum.  Praeterea  plura 
parva  inveniuntur  conclavia,  quae  unam  tantum  alter- 
amve  puerperam  capiant,  et  solitariam  aegrotis  habi¬ 
tationem  praebeant.  —  Majorum  illorum  amborum  con¬ 
clavium  alterum,  cui  numerus  1  adseriptus  est,  meri¬ 
diem  versus  spectat,  alterum  No.  2  septentriones  versus, 
utrumque  sex  puerperis  est  destinatum,  quamvis  sine 
noxa  plures  ibidem  cubare  possint.  Tertium  illud  con¬ 
clave  No.  3,  quod  septentriones  versus  spectat,  qua- 
tuor  continet  lectos.  In  secunda  contabulatione  con¬ 
clave  magnum,  No.  4,  eadem  est  magnitudine,  qua 
No.  1  et  2. 

Haec  brevis  conclavium,  quibus  numeros  adscripsi, 
descriptio  necessaria  mihi  videbatur,  si  quidem  in  ipsa 
narratione  ad  singula  quaeque  conclavia  saepius  respi¬ 
ciendum  mihi  erit. 

Pauca  mihi  liceat  addere  de  ipsa  instituti  hujus 
historia.  Institutum  obstetricium  Heidelbergense  usque 
ad  mensem  Augustum  anni  mocccxxxxiv  in  alia  qua¬ 
dam  sedem  suam  habebat  domo  minori,  cujus  situs 
multo  etiam  minus  erat  opportunus.  Mense  Majo  anni 
mdcccxxxxiv,  clinico  medico  atque  chirurgico,  quae 
diu  ibi  exercita  erant,  remotis,  ipsa  domus,  quam  nunc 
tenemus,  in  artis  obstetriciae  usum  est  instructa,  post¬ 
quam  plurima  pavimenta  refecta,  omnisque  domus  demio 
dealbata  et  omnino  instaurata  est.  —  lude  a  mense 
Augusto  a  puerperis  gravidisque  habitata  est. 

Institutum  obstetricium  Heidelbergense,  id  quod 
est  notissimum,  in  conservanda  et  restituenda  et  matrum 
et  liberorum  valetudine  prospero  gaudet  successu  per 
summam  viri  clarissimi  JMLbgele  experientiam,  curam, 
diligentiam ;  idemque  fieri  solet  in  febri  puerperali ,  nam 
et  omnino  rarius  exsistit,  et  breviores  sunt  epidemiae, 
et  rarissime  fit,  ut  puerpera  morbo  succumbat. 

Per  decem  annos  tres  coortae  sunt  epidemiae, 
quarum  prima  exstitit  anno  mdcccxxxv,  altera  anno 
mdcccxxxx,  tertia  anno  mdcccxxxxv.  —  Praeterea  sin¬ 
gulis  fere  annis  singuli  acciderunt  morbi,  quorum  ta¬ 
men  fere  semper  caussae  externae  investigatae  sunt. 

Jam  quod  attinet  ad  priores  illas  epidemias,  eas 
quidem,  ut  a  me  non  observatas,  missas  faciam  stat  ini¬ 
que  accedam  ad  illam  tertiam  epidemiam  ineunte  vere 
anni  mdcccxxxxv  coortam. 


Mnde  ab  initio  habitationis  in  nova  domo  (mense  Augusto 
a.  mdcccxxxxiv)  usque  ad  mensem  Januarium  mdcccxxxxv 
nulla  omnino  puerpera  in  adversam  valetudinem  incidit.  Fer 
hoc  tempus  150  circa  feminae  vel  facile  vel  difficilius  enixae 
sunt,  omnium  vero  puerperia,  quoad  ejus  fieri  in  tali  re  po¬ 
test,  facilia  fuerunt.  Si  una  alterave  feminarum  minus  bona 
valetudine  fuit,  hac  ipsa  aegritudine  jam  ante  partum  erat 
affecta 5  inter  ipsum  puerperium  nullus  morbus  ortus  est. 

In  ipsa  urbe  per  auctumnuin  hiememque  neque  alii  multi 
acciderunt  morbi,  neque  typhus,  qui  morbus  Heidelbergae 
haud  raro  accidit. 

Prima  in  morbum  incidit  Catharina  F.,  quem  casum, 
quamvis  cum  reliquis  non  cohaereat,  neque  si  ad  tempus 
neque  si  ad  naturam  morbi  respicis,  tamen  referendum  mihi 
puto,  quum  inter  puerperium  morbum*  ortum  esse  constet. 
Haec  femina  23  a  n.  plena  et  speciosa  et  colorata  facie, 
corpore  robusto,  et  ante  hoc  tempus  semper  bona  valetudine, 
die  15.  m.  Januarii  justo  graviditatis  spatio  praeterito  primum 
partum  sine  ulla  difficultate  edidit.  Per  primos  puerperii  dies 
sana  fuit  et  infantem  mammis  suis  aluit.  Sibi  ipsi  tam  sana 
validaque  esse  visa  est.  ut  jam  quarto  die,  quamquam  nulla 
venia  praebita,  paululum  lectum  suum  relinqueret.  Die  20 
m.  Januarii  querebatur  de  capitis  dolore  et  vertigine,  et 
inde  a  nocte  hujus  diei  alvus  profluxit.  Arteriarum  pulsus 
erat  frequens  et  plenus.  Sanguinis  missio  facta,  eique 
mixtura  mucilaginosa  data  est.  Capitis  dolores  remittebant, 

alvi  profluvium  autem  omnia  remedia  contemnens  sisti 
non  potuit.  Mox  magna  virium  prostratio;  die  26.  m. 
Januarii  delirare  coepit,  faeces  ei  invitae  abibant,  et  die 
27.  m.  Januarii  vita  excessit.  Quamquam  decursus  quidem 
morbi  typho  simillimus  fuit,  in  sectione  tamen  neque  in  in¬ 
testinis  ulcera  inventa  sunt,  neque  omnino  aliud  quidquam 
quod  de  morbi  genere  lucem  nobis  afferret. 

Inde  per  aliquod  temporis  spatium  nulla  puerpera  in  mor¬ 
bum  incidit;  omnes  celerrime  vires  recipiebant,  neque  ullus 
accidit  morbus  usque  ad  finem  mensis  Februarii,  quo  tempore 
puerpera  quaedam  morbo  correpta  est. 

Etiam  hic  casus  plane  diversus  est  ab  iis  qui  sequuntur; 
attamen  hunc  memoriae  tradendum  esse  censeo,  quum  et 
morbus  in  puerperio  demum  sit  exortus  et  hic  casus  ceteris 
proxime  praeierit. 

Joanna  St.  20.  a.  n.,  statura  mediocri,  colore  valetudinem 
bonam  indicante,  usque  ad  13.  aetatis  annum  bona  gavisa 
erat  valetudine;  ex  hoc  vero  tempore  spasmis  hystericis 
cruciata  est,  per  totum  etiam  graviditatis  tempus  durantibus. 
Ceterum  multa  simulabat,  et  quum  ei  frigidam  aquam  mi¬ 
narer,  extemplo  finiti  sunt  impetus.  Per  ultimas  ante  partum 
hebdomades  semper  bona  valetudine  fuit.  Die  17.  m.  Fe¬ 
bruarii  sine  ulla  difficultate  primum  partum  edidit.  —  Per 
primos  dies  sequentes  bene  se  habuit,  secretiones  puerpera¬ 
les  fuerunt  legitimae.  Sexto  die  post  partum  alvus  pro¬ 
fluere  coepit,  cujus  rei  nulla  caussa  explorari  potuit.  Sed 
hoc  dissimulabat,  mihique  quaerenti  semper  se  optime 
valere  contendebat.  Tandem  die  24.  m.  Februarii  alvum 
maxime  fluere  comperi.  Inde  magnos  sensit  in  abdomine 
dolores,  qui  valde  augebantur,  si  premeres  regionem  hypo¬ 
gastricam.  Quemque  motum  magno  cum  dolore  fecit.  Ab¬ 
domen  tumebat;  arteriarum  pulsus  parvus  et  frequens,  (130), 
sitis  maxima  erat,  caput  dolore  vacabat.  Haud  dubium  fuit, 
quin  peritonaeum  morbo  affectum  esset;  cujus  rei  testes  erant 
dolores  e  levissimo  quoque  abdominis  tactu  concepti.  Acce¬ 
pit  mixturam  mucilaginosara;  hirudines  medicinales  12  regioni 

hypogastricae  applicatae  sunt,  quae,  calidis  fomentis  adhibi¬ 
tis,  posthac  etiam  diu  sanguinem  elicuerunt  Postero  die 
status  melior  non  fuit,  immo  potius  pejor;  dolor  late  se 
fuderat,  venter  magis  tumebat,  levissimus  tactus  maximum 
excitabat  dolorem.  Alvi  fluxus  nondum  cessabat.  Novus 
hirudinum  numerus  applicatus  est,  e  quarum  vulneribus  in 
balneo  tepido  sanguis  manabat. 

Sub  vesperem  magnam  sensit  dolorum  levationem;  ac¬ 
cepit  Laudani  liquidi  guttas  tres.  Nocte  dormiebat  per 
plures  horas. 

Per  biduum  unguentum  hydrargyri  cinereum  ei  infrica¬ 
tum,  et  opium  dosibus  refractis  administratum  est. 

Initio  aegrota  tarde  convaluit 5  pluribus  diebus  prae¬ 
teritis  bene  se  habuit  et  die  9.  m.  Martii  sanitatem  plane 
recuperaverat,  satisque  valida  dimissa  est. 

Haec  aegrota  lectum  suum  habuit  in  No.  2. 

Inter  ipsum  ejus  morbum  feminae  quaedam  enixae  sunt, 
quarum  nonnullae  morbo  sunt  correptae,  quamquam  alio  in 
cubiculo  partum  ediderant,  et  omne  cautionis  genus  adhibitum 
est,  ne  illud  scilicet  morbi  contagium  ab  hac  aegrota  ad 
alias  puerperas  transferretur. 

Proxima  quae  in  morbum  incidit  erat  C.  St.  32.  a.  n., 
corpore  tenero,  antea  semper  bona  valetudine.  Die  27.  ni. 
Februarii  legitimo  graviditatis  fine,  dum  semper  bene  se 
habuit,  quartum  infantem  sine  ulla  difficultate  enixa  est. 

In  cubiculo  No.  1.  lectus  ejus  positus  erat  qualibet  inter 
No  1  et  No.  2  conjunctione  sublata.  Plures  puerperae,  quae 
in  eodem  cubiculo  juxta  eam  cubabant,  et  eodem  fere  tem¬ 
pore  partum  ediderant,  omnes  optima  valetudine  gavisae 
sunt. 

Primis  puerperii  diebus  optime  se  habuit,  secretiones 
puerperales  legitimae  erant.  Post  meridiem  d.  2.  m  Martii 
horrore  levi  affecta  est,  quem  mox  calor  et  moderatus  sudor 
secutus  est.  Sudore  adhuc  madida  lectum  temere  reliquit, 
et  levi  veste  amicta  diutius  extra  lectum  morata  est.  Sub 
vesperem  acerrimi  abdominis  dolores  apparebant,  praesertim 

in  regione  hypogastrica,  qui  per  noctem  tantopere  aucti  sunt, 
ut  et  levissimus  tactus  abdominis  et  levissimus  motus  puer¬ 
peram  vehementissime  cruciaret.  De  cephalalgia  magnaque 
siti  querebatur  5  ciborum  appetitus  jacebat;  temperatura 
cutis  non  aucta;  lingua  muco  obtecta,  extrema  rutila;  pulsus 
celer,  parvus,  frequens,  (120).  Aliquot  horis  post  liquidae 
sedes  inceperunt.  Quum  jam  de  morbi  genere  dubitari  non 
amplius  posset,  aegrota  ipso  illo  die  (d.  3.  m.  Martii)  in 
cubiculum  No.  2.  trafislata  est,  ita  ut  No.  1.  quam  purissimum 
atque  morbo  vacuum  esset. 

Venaesectiones ,  hirudinum  applicatio,  inflictiones  un¬ 
guenti  mercurialis,  fomentationes,  balnea  tepida,  atque  usus 
mixturae  mucilaginosae  admixto  opio,  omnia  frustra  exhibita 
erant;  aegrotae  vires  magis  magisque  decrescebant,  alvi  pro¬ 
fluvia  non  cessabant,  abdomen  maxime  tumebat,  et  increscente 
meteorismo  dolores  remittebant.  Die  6,  m.  Martii  aegrota 
quidem  de  nihilo  querebatur,  quam  de  magno  languore,  sed 
vultus  imminentem  miseriarum  tinem  indicabat;  respiratio 
difficilis,  stertorosa,  lingua  muco  flavo  obtecta,  totum  corpus 
frigido  sudore  humidum;  mammarum  atque  uteri  secretiones 
nondum  cessaverant.  Per  noctem  somnum  capere  non  po¬ 
terat,  delirio  vexata  est;  musculi  singuli  convulsi  sunt,  ar¬ 
tuum  calor  diminutus,  pulsus  evanuit,  et  sub  meridiem 
d.  7.  m  Martii  aegrota  vita  defuncta  est,  qui  dies  octavus 
post  partura,  sextus  post  initium  morbi  erat. 

Necropsia:  Intestinorum  aere  maxime  extensorum  tunica 
serosa  vasculis  innumeris  passim  rubuit.  Abdominis  cavum 
liquoris  serosi  modice  limpidi  continebat  uncias  18 — 20,  in 
quo  permulti  flocculi  natabant,  colore  subflavo,  albumini  con¬ 
creto  haud  dissimiles.  Peritonaeum,  quantumquidem  uterum 
amicit  levissima  tantum  inflammationis  vestigia  ostendit.  Ipsa 
uteri  substantia  solida,  densa;  magnitudo  justa;  pariterque 
ejus  vasa  et  tunica  mucosa  sana  fuerunt.  Ligamenta  lata 
tubaeque  Fallopii  maxime  inflammata,  ovaria,  in  massam 
pulpiformem  redacta,  colorem  e  rubro  subnigrum  ostendebant, 
incisione  facta  e  vesiculis  Graafianis  eruor  emanabat.  Cruor 


in  corde  majoribusque  vasis  colore  erat  subnigro,  neque  ta¬ 
men  passim  particulae  deerant  coagulatae. 

Morbi  decursus  atque  cadaveris  dissectio  quam  maxime 
perspicuum  reddebant,  genuinum  febris  puerperalis  casum 
fuisse;  eundemque  generis  maxime  vulgaris  i.  e.  peritoniti¬ 
dis.  Morbus  in  hoc  ipso,  ut  in  sequentibus  casibus,  prae¬ 
cipue  in  appendicibus  uteri  sedem  habebat,  uterus  ipse  sanus 
erat. 

Maria  K.  22.  a.  n.  antea  semper  optima  valetudine  ga¬ 
visa,  d.  3.  m.  Martii  hora  xi  vespertina  primum  infantem 
facili  partu  edidit.  Sub  meridiem  sequentis  diei  jam  non  bene 
se  habuit,  sed  nihil  aliud,  quam  caput  grave  esse,  quere¬ 
batur.  Sub  vesperem  frigore,  quod  calor  sequebatur,  si- 
mulque  maximis  doloribus  in  regionibus  iliacis  atfecta  est. 
Die  5.  m.  Martii  mane  fervidissima  febris  eam  corripuit, 
pulsus  celer  erat  atque. frequens,  120,  caput  ardens  atque 
rubicundum,  abdomen  maximis  doloribus  affectum.  Vena 
brachii  incisa  caput  liberius  redditum  est;  sanguis  quam 
maxime  nigricabat,  neque  pronus  erat  ad  coeundum,  sero¬ 
que  abundabat,  postea  exiguam  tantum  crustam  inflamma¬ 
toriam  praebuit.  Alvus  clysmate  emollita  est;  binis  horis 
Calomelanos  gr.  i  [3  accepit.  Sub  vesperem  melius  sese  ha¬ 
bere  videbatur,  quum  abdominis  pressionem  sustinere  posset, 
meridie  dormivisset,  et  ipsa  se  maxime  levatam  esse  sen¬ 
tiret.  Pulsus  minus  celer  sed  frequentior,  130,  erat  et  mollis. 
Die  6.  m.  Martii:  Noctem  insomnem  egerat;  dolores  abdo¬ 
minis,  cephalalgia  et  vertigo  denuo  vehementer  exarserant, 
pulsus  erat  plenus,  mollis,  frequens  (130).  Ordin.:  Venae- 
sectio;  fomentationes,  inflictiones  unguenti  mercurialis  et 
Calomelas  ultra  adhibentur.  Sub  vesperem  dolores  plane 
remiserant,  caput  plane  liberum,  pulsus  mollis  neque  tam 
frequens  erat  (110),  cutis  humida,  abdomen  inde  a  meridie 
valde  tumidum,  alvus  ter  laxata  erat,  lochia  parce  manant. 
Mercurio  dulci  et  infriclionibus  ultra  utitur .  Die  7.  m. 
Martii.  Noctem  quietam  degerat,  dolores  non  redierunt, 
venter  etiam  magis  intumuit,  pulsus  parvus,  frequens  (135). 

Lac  copiosius  secernitur  quam  pridie.  Ultra  utitur  iisdem 
remediis .  Die  8  ra.  Martii:  Aegrota  saepius  laxata  liquidas 
et  subvirides  materias  ediderat;  animus  plane  liber,  lingua 
pura,  pariter  ac  per  totum  morbum.  Aegrota  de  eo  tantum 
querebatur,  quod  abdomen  vehementer  extensum  ipsi  mole¬ 
stiam  praebuisset.  Die  9.  m.  Martii:  Quamquam  aegrota 
quater  et  vicies  alvum  dejecit  easdemque  subvirides  materias 
multosque  flatus  edidit,  tamen  abdomen  non  minus  quam 
antea  tumidum  erat,  doloribus  autem  vacabat.  Pulsus  parvus 
fieri  incipit,  frequentia  autem  augetur  (140J.  Ordin.: 
In/us.  rad.  Valerian.  et  herbae  Menth .  piper.;  Hydrar - 
gyrum  omittitur.  Die  10.  m  Martii:  Aegrota  somno  caruit, 
quam  maxime  languescit,  animus  ipsius  minime  obumbratus 5 
tenacem  ipsa  emittit  sudorem,  spiritus  acceleratus  est,  pulsus 
parvus,  tremens,  frequens  (140).  —  Postquam  parum  juris 
carnis  elixae,  cui  vitellus  ovi  admixtus,  sicut  ipsa  po¬ 
stulaverat,  hausit,  bis  in  hora  vomuit  liquorem  subviridem 
et  amarum.  Sub  vesperem  frigescebant  extrema,  pulsus 
tremebat  ut  vix  digitis  experiri  possem.  Faeces  invita  emit¬ 
tebat.  Respiratio  difficilior  et  stertorosa  fiebat.  Hora  decima 
diei  septimi  inde  a  partu,  sexti,  postquam  dolores  eam 
vexare  coeperunt,  aegrota  extremum  spiritum  hausit.  Ani¬ 
mus  ejus  usque  ad  dimidiam  horam  ante  mortem,  omnino 
non  turbatus  erat.  Paucis  momentis  ante  mortem  saepius 
vehementer  vomuerat. 

Quum  cadaver  aperiretur,  in  cavo  pectoris  nihil  a  justo 
habitu  abhorrens  reperiebatur.  Sanguis  erat  tenuis,  liqui¬ 
dus,  riger  et  parce  coierat.  Jecur  erat  amplum  et  exsangue, 
splen  et  ipse  amplificatus  et  pultis  instar  emollitus.  Perito¬ 
naeum  per  totum  ambitum  parietum  abdominis,  intestinorum 
crassorum  et  tenuium,  maculatim  injectum  splendore  priva¬ 
tum,  densatum  erat,  praesertim  in  posteriore  uteri  pariete 
et  in  ligamentis  latis.  Jecoris  superficies  materia  exsudata, 
quae  dimidium  digitum  fere  exaequaret  crassitudine,  co¬ 
lore  subflavo  et  pulti  simili,  obtecta  erat,  quae  quidem  fa¬ 
cile  detergi  poterat,  attamen  paulisper  cohaerebat,  ita  ut 

membranarum  speciem  assumeret.  In  locis  proclivibus  tur¬ 
bati  seri  reperiebantur  unciae  fere  30  ad  40.  Intestina  pas- 
sim  inter  se  et  cum  reti  flava  materia  exsudata  conglutinata 
erant  et  aere  referta;  passim  materia  faecalis  tenuis,  sub- 
flava,  massis  friabilibus  admixtis  in  ipsis  inerat.  Intestini 
crassi  tunica  mucosa  injecta  eaque  virgata,  intestini  tenuis 
subrubicunda  erat.  Uterus  magnitudine  erat  vulgari,  et  in 
superficie  ejus  eadem  materia  exsudata  reperiebatur,  quae  in 
jecore.  Substantia  ejus  mollis  erat,  et  quum  in  angulos  in¬ 
cideretur,  materia  purulenta,  floribus  lactis  similis,  e  variis 
sinibus  emanabat,  qui  sinus  non  in  uteri  parenchymate  ex¬ 
stiterunt,  sed  vasa  dilatata  erant.  Neque  tamen  utrum  venae 
an  lymphatica  vasa  essent  satis  subtiliter  atque  certe  inve¬ 
stigari  potuit,  quum  neque  venae  neque  vasa  lymphatica 
ultra  progredientia  ullum  puris  vestigium  praeberent.  Ovaria 
in  moles  deformes,  rubras,  pulti  similes  commutata  erant; 
uteri  et  vaginae  membranae  mucosae  sanae  fuerunt. 

In  hoc  casu  id  notatu  dignum  est  quod  morbus  tam  brevi 
tempore  post  partum  incidit,  quum  aegra  jam  12  horis  post 
partum  valetudinem  afflictam  sentiret,  et  18  horis  post  eun¬ 
dem,  vehementi  frigore  orto,  omnis  morbi  vis  adesset.  — 
Neque  id  monere  omittam,  morbum  remisisse  visum  esse  et 
sine  ulla  caussa  quae  quidem  animadverti  poterat  increbuisse, 
quamquam  haec  in  hoc  morbi  genere  saepius  nobis  occurrunt. 

Maria  K.,  in  cubiculo  No.  1.  una  cum  compluribus  puer¬ 
peris,  a  partu  recentibus,  cubabat,  quae  tamen  sanae  re¬ 
manserunt.  Postridie  quam  aegrotavit  (die  4.  m.  Martii)  in 
cubiculum  No.  2.  translata  est. 

Agatba  J. ,  20.  a.  n.  proceritate  corporis  et  habitus  vi¬ 
gore  conspicua  et  antea  seinper  bona  valetudine  gavisa, 
nocte  diei  6.  m.  Martii,  postquam  per  biduum  in  eo  fuerat, 
ut  parturiret,  primum  partum  edidit.  Aegrota  quam  maxime 
anxia,  magno  morbi  metu  agitabatur.  Jam  septima  hora  post 
partum  vehementi  frigore  affecta  est,  quod,  ubi  dimidiam 
fere  horam  duraverat,  flagrans  calor  sequebatur.  Pulsus 
frequens  (120)  et  celer,  caput  grave  erat;  querebatur,  se 


cephalalgia ,  doloribus  in  utraque  regione  iliaca  et  siti  vexari. 
Lochia  justum  in  modum  manabant.  Statim  vena  aperta 
20  unciae  sanguinis  emissae  et  binis  horis  Calomelanos 
gr.  i  fi  indita  sunt.  Quum  dolores  post  meridiem  nondum  re¬ 
mitterent,  locis,  qui  doloribus  vexabantur  hirudines  20  ad¬ 
motae  sunt;  ex  vulneribus  inde  effectis  tepido  balneo  ultra 
sanguinem  emittebat  et  abdomen  fomentis  obtectura  est. 
Lateri  interiori  femoris  unguentum  mercuriale  infricabatur. 
Placenta  sanguinis  e  vena  detracti  crusta  inflammatoria  ca- 
ruit.  Nocte  aegrota  paululum  dormiebat.  Dolores  die  8.  m. 
Martii  mane  aeque  vehementer  eam  vexabant,  neque  tamen 
ultra  progressi  erant.  Abdomen  non  intumuit;  ipsa  bis  alvum 
exoneraverat.  Pulsus  plenus,  frequens  (120).  —  Ordin. : 
Venaesectio  unc .  x,  Hydrargyro  interne  et  externe  potro 
utitur.  8>ub  vesperem  morbi  indicia  non  minus  gravia,  immo 
pulsus  frequentior  erat  (130).  Salivationis  initia  apparent. 
Lac  infanti  suffecit.  Ordin.:  Hirudines  15 ;  balneum  tepi¬ 
dum ;  fomenta ;  Calomelas  ultra  datur ,  unguentum  ultra 
infricatur .  Balneo  se  fatigatam  esse  aegre  sentit.  Pulsus 
minus  frequens  (112)  et  mollis.  Die  9.  m.  Martii:  Ae¬ 
grota  paululum  dormivit,  et  4  alvi  profluvia  habuit;  ab¬ 
domen  non  tumuerat.  Doloribus  adhuc  vehementer  vexabatur, 
sed  iisdem  quidem  quibus  antea  locis.  Pulsus  plenus,  et 
mollis  (114)  erat.  Salivatio  incrementum  coepit.  Lactis 
secretio  imminuta.  Ordin.:  Hirudines.  Calomelanos  gr.  i  fi 
Opii  gr.  fi  trinis  horis.  —  Vespere  aegrota  melius  se  habuit, 
quum  dolores  paululum  remisissent,  ita  ut  lateri  incubare 
posset,  quod  quominus  faceret,  antea  dolorum  saevitia  im¬ 
pedita  erat.  Lac  secerni  fere  omnino  desiit.  Pulsus  114; 
salivatio  augetur.  Calomelas  cum  opio  ipsi  ultra  datur. 
Venter  fomentis  obtegitur .  —  Die  10.  m.  Martii:  Aegrota 
nonnullas  horas  dormivit.  Dolores  imminui  clare  apparet. 
Abdomen  molle  neque  tumidum;  pulsus  110;  salivatio  au¬ 
getur.  —  Ordin.  Irinis  horis  opii  gr.  (3.  Sub  vesperem  do¬ 
lores  omnino  fere  remiserant,  excepto  parvo  quodam  loco  in 
dextra  regione  iliaca,  qui  vel  vehementius  vexabatur,  quam 

pridie.  Pulsus  80  tantum,  plenus,  mollis  erat;  quotidie  4 
ad  6  alvi  profluvia  fiebant.  Ordin.  hirudines  16 ;  balneum 
tepidam.  —  Die  11.  m.  Martii:  Noctem  non  male  degerat; 
dormiverat  complures  horas.  Dolores  fere  omnino  evanu¬ 
erunt.  Pulsus  96.  Jam  aegrotam  convalescere  apparuit. 
Dolores  sensim  ac  paulatim  plane  recedunt;  salivatio  idoneis 
remediis  tollitur;  vires  cibo  leni  et  succulento  reficiuntur. 
Die  30.  m.  Martii  aegrota  primo  e  lecto  egressa  et  octo 
diebus  post  plane  sana  dimissa  est.  —  Mammarum  secretio 
rursus  facta  non  erat;  infans  inter  ipsius  morbum  mortuus 
erat,  neque  vero  erysipelate  vel  alio  quodam  conspicuo 
morbo,  sed  atrophia  affectus. 

Haec  puerpera  in  cubiculo  No.  1.  aegrotare  coeperat, 
neque  inter  morbum  inde  remota  est.  Die  5.  et  7.  m.  Martii 
duae  feminae  pepererunt,  et  ipsae  in  No.  1.  cubantes,  quarum 
neutra  morbo  affecta  est. 

Josephina  St.,  22  a.  n.,  mediocri  magnitudine,  tenero 
corporis  habitu,  ore  vegeto  et  florido,  antea  semper  sana, 
die  S.  m.  Martii  sub  vesperem  primum  partum  sine  ulla  dif¬ 
ficultate  edidit.  Postridie  mane  adhuc  omnino  bene  valuit.  * 
Post  meridiem  hora  quinta  vehementi  frigore  correpta  est, 
quem  calor  sequebatur.  Simul  abdomen  doloribus  affectum, 
qui  utriusque  lateris  regionibus  iliacis  maxime  inhaere¬ 
bant.  Pulsus  frequens  et  celer  erat.  Ordin.  Venaeseclio 
unc .  xviii y  Hirud .  med .  Calomelanos  gr.  n  ternis  horis . 
Die  10.  m.  Martii:  Dolores  minus  acerbi.  Abdomen  paulis¬ 
per  intumuit.  Pulsus  130.  Cutis  fervida,  sicca;  sitis  vehe¬ 
mens;  lingua  modice  obducta  erat;  mammarum  secretio 
fiebat.  Ordin.  Hirud.  med.:  balneum  lepidum  et  fomenta , 
infrictio  unguenti  ncapolitani;  Calomelas .  Post  balneum 
postquam  quietum  soporem  cepit,  toto  corpore  sudare  coepit. 
Somno  experrecta  se  quam  maxime  levatam  sensit,  dolores 
fere  plane  evanuerant.  Nullo  negotio  erecta  sedebat.  Lochia 
justum  in  modum  exstabant.  Pulsus  mollis,  frequens  (140) 
erat.  Haec  quidem  indicia  animos  nostros  ad  spem  erigebant. 

Neque  tamen  nos  toties  expertos  fefellit,  saepissime  hujus¬ 
modi  fallaces  remissiones  intercedere,  easque  tuin  plerique, 
quando  abdomen  tumescere  coepit.  Id  in  hoc  quoque  casu 
evenit,  etenim  jam  sub  vesperem  venter  aliquantum  intu¬ 
muerat.  Quum  alvum  nondum  levasset,  clystna  inditum 
est.  Cetera  remedia  ultra  adhibentur.  Die  il.  m.  Martii: 
Aegrota  postquam  per  noctem  plurimum  somnum  egit,  om¬ 
nino  nihil  querebatur,  dolores  recesserunt.  Oris  vero  ha¬ 
bitus  quam  maxime  commutatus  erat,  lineamenta  deformata, 
oculi  concavi  erant.  Meteorismus  incrementum  cepit.  Bis 
ipsa  liquorem  subviridem,  amarum  evomuit.  Siti  cruciatur; 
pulsus  parvus,  celer,  frequens,  150.  —  Meridie  iterum  evo¬ 
muit  et  bis  alvum  dejecit.  Oleo  terebinthinae,  a  medicis  bri- 
tannicis  quam  maxime  laudato,  in  hoc  casu  uti  instituimus. 
Accepit  unc.  (}  in  emulsione.  Sed  vomitu  hoc  ipso  remedio 
aucto,  usum  ejus  omittere  coacti  sumus.  Die  12.  m,  Martii: 
Aliquot  horis  per  noctem  quiete  peractis,  sub  primam  lucem 
somno  experrecta  est.  Respiratio  ipsi  molestiam  praebuit. 
Animus  non  erat  turbatus,  ita  ut  quaerentibus  plane  sana 
*  responsa  redderet.  Aures  paululum  obtusae  erant.  Hora 
.undecima  lenissima  morte  e  vita  excessit. 

Quum  sectio  fieret,  mammae  adhuc  lacte  repletae  erant. 
Abdomen  valde  tumidum  erat.  In  cavo  pectoris  nihil  re- 
periebatur  quod  justae  normae  obesset.  Sanguis  in  corde 
et  in  vasis  majoribus  erat  perliquidus,  nigricans,  particulis 
coagulatis  parce  mixtus.  Intestina  aere  maxime  extensa 
passim  vasculis  rubebant.  Ubique  massa  transsudata  pulti 
similis  reperiebatur ,  quam  supra  descripsimus,  in  hoc  quo¬ 
que  casu  serosis  jecoris  et  splenis  tegmentis  membranarum 
in  modum  obducta.  Loci  proclives,  praesertim  cavum  pelvis 

liquore  turbato  et  aquoso  referta  erant.  Omnis  massae  trans- 

% 

sudatae  copia  complures  sextarios  effecit.  Jecur  erat  mag¬ 
num,  mirum  exsangue,  substantia  fulve  marmorata.  Splen 
parum  tumidus,  pultis  in  modum  emollitus.  —  Membranae 
mucosae  stomachi  et  intestinorum  exsangues,  mucosis  et 
tenuibus  faecibus  obtectae.  Renes  exsangues.  Uterus  undi- 

que  exsudati  strato  obtectus,  parenahyma  ipsum,  facies 
interior,  collum  et  orificium  legitima  erant. 

In  uteri  substantia  in  hoc  quoque  casu  cava  reperieban- 
tur  pure  impleta,  eaque  plurima  et  maxima  prope  angulos, 
ubi  interdum  sub  ipso  peritonaeo  collocata  erant,  ut  vel 
extrinsecus  tangentibus  mollitie  cognosci  possent.  Quum 
autem  in  ulteriore  et  venarum  et  vasorum  lymphaticorum 
progressu  pus  omnino  non  exstaret,  in  hoc  quoque  casu  ad 
quaenam  vasa  cava  pertinerent,  decerni  non  potuit.  Tubae 
et  ovaria  quam  maxime  rubuerunt  et  haec  quidem  tantopere 
erant  emollita,  ut  structura  agnosci  non  posset. 

Haec  femina  in  cubiculo  No.  3,  cubabat,  in  quo  nulla 
antea  cubaverat  puerpera,  et  quo  omnino  usi  non  eramus. 
Ipsa,  quum  simulae  in  eo  erat  ut  parturiret,  in  hoc  cubiculum 
perlata,  et  complurium  feminarum  artis  obstetriciae  studio¬ 
sarum  curae  tradita  esset,  quibus  ut  celera  cubicula  adirent 
omnino  non  licuit,  plane  secreta  erat.  Attamen  in  morbum 
incidit  jam  vicesima  secunda  post  partum  hora.  Ubi  primum 
aegrotavit  in  cubiculum  No.  1.  translata  est,  ubi  jam  aegrota 
Agatha  J.  et  duae  puerperae  sanae  cubabant.  —  Etiam  haec 
primum  conspicuo  frigore  jactata  est.  Morbi  decursus  erat 
celerrimus:  jam  tertio  die  postquam  aegrotaverat  diem  su¬ 
premum  obiit.  Dolores  post  24  horas  remittentes,  quos  for¬ 
tasse  secundum  omen  quispiam  habere  poterat,  indicasse 
videntur,  exsudationem  coortam  esse,  quum  inde  ab  illo 
tempore  abdomen  tumesceret.  Hoc  vero  monitum  velim,  do¬ 
lores  postea  denuo  non  exarsisse,  neque  id  omittam,  organa 
interiora  sanguine  quam  maxime  caruisse.  Animus  in  hoc 
pariter  ac  in  omnibus  ceteris  casibus,  uno  tantum  excepto, 
ad  mortem  usque  omnino  liber  erat. 

Duarum  feminarum  in  cubiculo  No.  3.  die  9.  m.  Martii 
enixarum,  altera  sana  permansit,  altera  liatharina  V  .  .  . . 
morbo  correpta  est. 

Haec  erat  27  a.  n.,  corporis  habitu  valido,  antea  bona 
semper  valetudine.  Tertium  infantem  prospero  partu  enixa, 
primis  diebus  optime  se  habuit.  Die  12.  ra.  Martii  sub  ve- 

sperem  (Vigore  affecta  est,  quem  fervor  sequebatur,  simul 
dolores  in  abdomine  cooriebantur. 

Antiphlogisticam  tantum  rationem  sequebamur:  et  sane 
adhibitis  venaesectionibus,  hirudinibus,  fomentis,  alvi  emol¬ 
liendae  cura,  ut  aegrotam  reficeremus,  nobis  contigit.  Vires 
celeriter  refectae  sunt. 

Diebus  11.  et  12,  m.  Martii  in  cubiculo  No.  4.  in  secunda 
contabulatione,  tum  ad  puerperarum  usum  instituto  tres  fe¬ 
minae  pepererunt,  neque  quaequam  morbo  affecta  est.  Die 
12.  m.  Martii  in  cubiculo  No.  3.  femina  quaedam  enixa  est 
et  ipsa  sana  mansit. 

Die  13.  m.  Martii  Katharina  Th  . .  .  in  No.  4.  enixa  et 
morbo  correpta  est.  Ipsa  33  a.  n.,  mediocri  statura,  corpore 
valido,  florido  ore,  antea  semper  valetudine  bona,  tertium 
partum  sine  ullis  gravioribus  molestiis  edidit.  Postridie  op¬ 
time  se  habuit.  Die  15.  m.  Martii  sub  primam  lucem  surrexit 
ut  alvum  exinaniret.  Inter  ipsam  alvi  depositionem  vehe¬ 
menti  frigore  correpta  et,  adjuta  a  custode,  quae  somno 
excitata  erat,  statim  in  lectum  rediit.  Frigus  per  horam 
fere  perstitit,  tum  sequebatur  fervor  et  sudor.  Simul  cum 
frigore  dolores  abdomen  vexare  coeperunt.  Pulsus  erat  fre¬ 
quens,  mollis,  sitis  flagrantissima.  Ordin.  Hirud.  med 
f ornent.,  Calometanos  gr.  m  binis  horis. 

Fiandem  rationem  per  plures  dies  sequebamur,  usque  ad 
vesperem  diei  17,  quo  dolores  plane  remiserant.  Aegrota 
satis  celeriter  refecta  est. 

Jam  aegrotarum  separatione  plane  nihil  profici  apparuit, 
quum  haec  femina,  quamquam  in  secunda  contabulatione  in 
No.  4.,  admodum  ab  aegrotis  remota,  neque  ulla  ratione  cum 
illis  commercium  haberis  cubuerat,  tamen  in  morbum  incidisset. 

Ne  epideinia  ultra  propagaretur  provisum  est,  ut  eae 
feminae,  quarum  partus  proxime  instabat,  in  pago  prope  sito 
eniti  possent.  Quarum  quidem  feminarum  omnium,  quamquam 
antea  diu  in  hac  domo  fuerant,  tamen  nulla  contagium  sus¬ 
ceperat.  Omnes  sanae  remanserunt 

Domum  omnino  claudere  non  placuit,  quum  eae  semper 
recipiendae  essent,  quae  parturientes  adventabant,  neque 
quo  se  converterent  habebant  5  neque  deerant  inter  feminas 
gravidas  nostras,  quae,  ne  dimitterentur,  vero  seriorem 
graviditatis  finem  indicarent,  itaque  factum  est,  ut  diebus 
sequentibus  complures  etiam  feminae  eniterentur. 

Anna  Maria  L.  25  a.  n.,  vegeto  oris  habitu,  antea  sem¬ 
per  bona  valetudine,  die  16.  m.  Martii  sine  majoribus  difficul¬ 
tatibus  secundum  partum  edidit.  Postridie  hora  tertia  post 
meridiem,  dum  quiete  in  lecto  cubat,  vehementi  frigore  cor¬ 
repta  est.  Simul  acerrimi  dolores  in  abdomine  oriebantur. 
Frigus,  postquam  unam  horam  et  dimidiam  duraverat,  vehe- 
mentissiinus  fervor  cum  sudore  conjunctus,  flagrans  sitis, 
cephalalgia  secuta  sunt.  Pulsus  erat  parvus  et  frequens 
(130).  Vena  incisa,  jam  postquam  octo  uncias  sanguinis 
amiserat,  syncopis  instantis  omina  intercesserunt.  Itaque 
vena  clausa  abdominis  partibus  dolore  affectis  complures 
hirudines  admoveri  jubebatur.  Postea  abdomen  fomentis  ob¬ 
tectum  est,  et  ipsi  binis  horis  Calomelanos  gr.  m  dabantur. 
Noctem  turbido  somno  degit,  liquorem  aliquoties  biliosum 
evomuit  et  vehementibus  doloribus  vexata  est. 

Die  18.  m.  Martii  mane  aegrota  tristem  praebuit  speciem, 
facies  collapsa,  perpallida,  fere  exsanguis  erat;  vires  lan¬ 
guescunt;  pulsus  mollis,  et  frequens  (124);  cutis  calida  et 
humida;  sitis  vix  explenda;  mammae  sine  turgore,  lacte 
plane  carentes;  lochia  manabant.  Quamquam  dolorum  sae¬ 
vitia  iterum  sanguinem  emitti  flagitabat,  tamen  iterum  venam 
incidere  dubitavimus.  Itaque  40  hirudines  abdomini  ad¬ 
movebantur ;  fomenta ;  Calomelas ;  clysma ,  quia  alvo  ad- 
stricta  erat. 

Pulveris  dosin  et  quaecunque  alia  sumsit  evomuit,  ne¬ 
que  nobis  ullo  remedio  ut  vomitum  tolleremus  contigit.  Do¬ 
lores  usque  ad  vesperem  non  remiserant;  pulsus  frequens 
(140),  purinis,  fere  vermiformis  erat;  cutis  adhuc  calida.  De¬ 
nique  ut  alvus  aperiretur,  Calomeiani  resina  Jalapae  addita 
est,  sed  hanc  quoque  evomuit.  Pulsus  minui  pergit,  singuli 


ictus  vix  percipiuntur.  Respiratio  accelerata,  brevis 5  abdo¬ 
men  paulisper  tumidum  erat.  Tertia  hora  mane  dolores  et 
sitis  cessant 5  mente  alienata  loqui  incipit;  alvus  ultro  pro¬ 
fluit;  septima  hora  deliria  vehementius  exardescunt;  octava 
hora  aegrota  vita  defuncta  est. 

Priorum  cadaverum  dissectionibus  III.  III.  N^egele  pater 
et  filius  semper  adfuerunt,  hujusce  etiam  111.  Henle  et  Cl. 
Bruch. 

In  cavo  pectoris  nil  reperiebatur  notatu  dignum,  in  pul¬ 
mone  sinistro  vestigia  pleuritidis  priore  tempore  perpessae. 
In  pulmonibus  ipsis  sanguis,  ut  in  cadaveribus  fieri  solet,  in 
partes  posteriores  recesserat.  Utriusque  pulmonis  paren¬ 
chyma  sanum.  In  pericardio  liquor  inerat  et  copia  et  indole 
justam  rationem  obtinens.  Cor  ipsum  erat  solidum  atque 
densum,  carnosum,  mediocri  magnitudine;  in  cavis  ejus, 
praecipue  in  ventriculo  dextro,  coagula  fibrinae  reperiebantur? 
neque  deerant  in  vasibus  majoribus;  eruor  perliquidus  et 
colore  subnigro.  Cavum  abdominis  liquoris  transsudati  liquidi 
atque  turbidi,  foedo  colore,  uncias  fere  30  sive  40  continebat. 
Exsudatum  densatum  non  exstabat.  Intestina  parum  aere 
expansa  erant.  Tunica  serosa  plurimis  locis  vasculis  rubuit. 
Uterus  latitudine  palmae  super  svmphysin  ossium  pubis 
eminebat.  Qui  qua  parte  in  cavitate  pelvina  inerat,  i.  e.  in 
corpore,  vulgari  erat  colore,  sed  ubi  primum  super  syin- 
physin  eminebat,  in  superficie  anteriore  usque  ad  fundum  et 
in  hoc  ipso  maxime  intumuerat,  et  colorem  cerasinum  osten¬ 
debat.  Incisione  facta  apparuit  uterum  fere  usque  ad  super¬ 
ficiem  internam  nigrescere,  eo  quidem  loco,  cui  placenta 
adhaeserat.  Quum  vero  color  fuscus  non  usque  ad  ipsum 
cavum  procederet,  inter  hanc  ipsam  maculam  et  priorem 
placentae  sedem,  stratum  supererat  duarum  linearum,  justum 
habitum  retinens.  Equidem  quum  vix  habeam  cui  rei  hanc 
uteri  mutationem  comparem,  tamen  pulmonem  hepatisatum 
ipsi  maxime  similem  esse  dixerim.  Substantia  hunc  in  mo¬ 
dum  commutata,  spissa  erat  neque  soluta,  neque  multo  mol¬ 
lior,  quam  cetera  uteri  massa.  Gangraenam  vel  putrescentium 


uteri  subesse  suspicari  omnino  non  poteramus,  quum  ipsa 
species  his  minime  responderet.  E  parenchymate  inciso, 
pariter  ac  in  prioribus  casibus,  pus  densum  et  floribus  lactis 
simile  e  vasibus  perscissis  effundebatur.  Angulos  et  super¬ 
ficiem  externam  versus  majora  et  pluria  ejusmodi  vasa  ex¬ 
stabant.  Inter  utramque  laminam  ligamentorum  uteri  latorum 
compluria  talia  vasa  pure  referta  accurate  cognosci  *polu- 
erunt.  Unum  hujusmodi  vas  in  latere  sinistro  maxime  con¬ 
spicuum  erat.  E  compluribus  radicibus  oriebatur,  et  III. 
Henle  venam  spermaticam  internam  sequens,  facile  cursum 
ejus  fere  ad  diaphragma  usque  investigavit.  His  ipsis  Henle, 
haec  omnia  vasa  pure  referta  non  venas  esse  sed  vasa  lym¬ 
phatica,  et  sibi  et  nobis  persuasit.  —  Ductum  thoracicum  col¬ 
lapsum  et  vacuum  esse  invenimus.  Neque  in  vena  cava 
inferiori  neque  in  venis  pelvis  vestigium  puris  inveniebatur. 
Jecur  et  renes  exsangues  erant,  splen  colore  subnigro,  mol¬ 
lis,  justo  major  erat. 

In  hoc  quoque  casu  morbus  a  frigore  incepit  et  quidem 
jam  29  horis  post  partum.  Sanguinis  detractiones  nihil 
effecerunt,  ne  dolor  quidem  iis  minutus  est;  atque  adeo  non 
prorsus  negaverim  ipsum  aegrotae  mortem  iis  esse  accelera¬ 
tam,  quamquam  equidem  minime  dubito  eam,  alia  quoque 
ratione  adhibita,  morituram  fuisse. 

Quamquam  abdomen  quam  minime  intumuerat,  tamen 
sectione  facta  perienteritidem  exstitisse  clare  apparuit. 
Paulo  ante  mortem  in  deliria  incidit,  quae  partiin  a  sanguinis 
inopia  repetenda  esse  haud  plane  negaverim.  Liquoris  in 
cavum  abdominis  transsudati  indoles  plane  alia  erat,  quam 
in  casibus  antecedentibus.  Omnino  tenuis  erat;  flocculi  de¬ 
erant,  qui  alicubi  in  membranas  coaluerant.  Ex  uteri  statu 
apparere  videbatur,  metritidem  revera  exstitisse,  i.  e.  in¬ 
flammationem  ipsius  uteri  substantiae.  Ceterum,  quum  in 
talibus  casibus  pars  uteri  inflammata  maxime  mollis,  laxata, 
et  ad  pultis  quasi  formam  redacta  esse  soleat,  massa  hoc  in 
casu  densior  erat,  et  firmius  cohaerebat;  sane  erat  justo 
mollior,  neque  tamen  ea,  quam  scriptores  indicant  mollitie. 

Hujus  rei  causam  in  eo  forsitan  reperies,  quod  hic,  morbo 
tam  cita  morte  finito,  inflammatio  ad  malaciam  procedere  non 
potuit. 

INotatu  dignum  est,  inflammationem  non  intus  ortam  esse, 
id  quod,  quum  inflammatio  in  ea  ipsa  uteri  parte  exstiterit, 
cui  placenta  adhaeserat,  maxime  forsitan  suspiceris,  sed  a 
superficie  externa,  quod  inde  elucet,  quod  superficies  interna 
crassitudine  duarum  linearum  sana  remanserat.  Quod  pus  in 
vasis  lymphaticis  repertum  fuit,  certe  maximi  momenti  est, 
et  inde  certe  meo  quidem  jure  contendo,  in  prioribus  quo¬ 
que  casibus  pus  in  vasis  lymphaticis,  non  in  venis  exstitisse. 
Querendum  est  eas,  quum  venas  esse  pro  certo  haberemus, 
minime  satis  diligenter  atque  subtiliter  esse  investigatas. 
Duos  porro  casus  hujus  rei  testes  afferam ,  quum  in  utroque 
casu  vasa  lymphatica  pure  plena  essent. 

Anna  M.  L.,  in  secunda  contabulatione  in  cubiculo  No.  4. 
juxta  Catharinam  Th.  cubuerat.  Quum  jam  in  hoc  cubiculo 
puerpera  ultra  collocari  non  posset,  ad  unum  ex  cubiculis, 
quibus  antea  usi  eramus,  erat  recurrendum.  Cubiculum 
No.  3.,  gase  chloro  et  aere  libero  per  plures  dies  immisso, 
purgatum,  plane  recentibus  lectis  exstructum  est.  Attamen 
femina,  quae  die  21.  m.  Martii  prima  ibidem  partum  edidit, 
die  25.  in  morbum  incidit. 

Ilegina  S.  23.  a.  n.,  vegeto  et  florido  oris  habitu,  bona 
antea  semper  valetudine,  die  21.  ra.  Martii,  justo  gravidi¬ 
tatis  tempore  per  optimam  valetudinem  praeterito,  infantem 
primum,  sanum  atque  validum,  sine  majore  difficultate  pe- 
perit.  Primo  puerperii  biduo  optime  se  habuit,  sed  quum 
amicus  ipsam  adisset,  animus  ejus  paulisper  excitatus  erat. 
Jam  tertio  post  partum  die  cibum  maxime  appetivit,  et  quod 
curatrix  votis  ipsius  deerat,  aegre  ferens,  die  23.  m.  Martii 
post  meridiem,  illa  absente,  surrexit,  ut  panem,  qui  in  ipso 
cubiculo  praesto  erat,  sibi  sumeret.  Cephalalgia  sub  vespe¬ 
rem  coorta  per  omnem  noctem  insequentem  vexata  est;  po¬ 
stridie  autem  magno  sanguinis  e  naribus  profluvio  plane 
liberata,  die  24.  et  ineunte  die  25.  m.  Martii  optime  se 

habuit.  Die  25.  curatrice  per  breve  tempus  absente,  quam¬ 
quam  ipsi  strenue  vetitum  erat ,  lectum  denuo,  leviter  amicta, 
nudis  pedibus,  ut  alvum  deponeret,  reliquit.  Jam  nondum 
in  lectum  regressa,  saevis  doloribus  regionem  hypogastricam 
inde  a  regione  vesicali  usque  ad  regionem  inguinalem  sini¬ 
stram  obtinentibus  vexata,  et  simul  magno  frigore  correpta 
est.  Statim  in  lectum  rediit,  et  brevi  post  fervidus  calor 
supervenit,  per  quem  cutis  sicca  remanebat.  Pulsus  celer, 
frequens  (128);  sitis  vix  explenda  erat.  Ordin.  V.  S. 
unc.xvm;  Hirud .  triginta ;  ternis  horis  Calomelanos  gr.v. 

Die  26.  m.  Martii.  Si  quiete  agebat  non  amplius  dolores 
sentiebat,  quum  vero  abdomen  tangeretur  vel  moveretur, 
vehementes  dolores  excitabantur.  Abdomen  tumidum  atque 
tensum,  uteri  secretio  legitima,  mammarum  copiosa  erat. 
Pulsus  celer,  110.  Lingua  muco  obducta.  Ciborum  appe¬ 
tentia  deerat.  Calomelanos  gr.  30  sumtis,  septies  alvus 
profluxit.  Caput  liberum,  temperatura  ejus  modice  aucta. 
Ordin,  26  hirud.  /ornent,  ad  abdomen.  Infriet .  ungt.  hydr. 
ciner .;  ternis  horis  Calomelan.  gr.  3y  opii  gr.  \f9. 

Vespere  dolores  erant  imminuti,  corpus  modice  sudabat. 
Abdomen  aeque  atque  antea  intumuerat.  Duo  alvi  profluvia 
fiebant.  Pulsus  128.  Post  meridiem  inter  somnum  brevem 
turbide  per  lectum  se  volutaverat  et  verba  ediderat.  Somno 
excitata  quieta  erat  et  plane  sui  conscia.  Ordin,:  Remedia 
exceptis  hirudinibus  tenentur ;  adduntur  sinapismi . 

Die  27.  m.  Martii.  Nocte  turbidissima  aegrota  e  lecto 
surgere  et  ad  amicum  festinare  contendit,  quum  se  plane 
sanam  esse  putaret.  Mane  oculi  vagi  atque  turbidi  erant. 
Animi  non  satis  compos  erat.  Verba  sensu  carentia  edidit, 
interrogata  autem  justa  respondit.  Pulsus  frequens,  120.  Ab¬ 
domen  tumidum,  minus  tensum;  dolores  modici  et  in  si¬ 
nistra  tantum  reg.  inguinali.  Hucusque  iterum  sex  alvi 
profluvia.  Ordin.:  In  frictio ;  f ornent.;  empl.  vesic.  femoris 
lateri  interiori  applicatum.  Jam  Calomelanos  gr.  48  et 
opii  gr.  2  sumsit.  Deliria  per  totum  diem  saeviunt,  sernper 
lectum  relinquere  conabatur.  Lactis  et  Iochiorura  profluvia 

fere  omnino  cessaverant.  Sedes  frequentissimae  et  liquidae. 
Hora  septima  vesperi  subito  magna  voce  clamavit,  vehe¬ 
mentes  abdominis  dolores  querens,  quos  vel  levissimus  ab¬ 
dominis  tactus  valde  augebat.  Mox  vero  querelarum  finis 
aderat,  quum  statu,  syncopi  simili,  abriperetur.  Corpus 
motus  omnino  expers 5  artus  extensi  neque  rigidi,  sed  facile 
flexibiles;  facies  pallida;  oculi  aperti  et  rigentes.  Respi¬ 
ratio  vix  audienda.  Temperatura  corporis  paullo  immi¬ 
nuta.  Pulsus  sicut  antea  120.  —  Nomine  clara  voce  clamato 
et  corpore  manibus  concusso  omnino  non  commovebatur. 
Neque  spiritus  salis  amraoniaci  aut  alii,  qui  praesto  erant 
odores,  naso  admoti,  quidquam  effecerunt.  Quum  facies  aqua 
frigida  vehementer  conspergeretur,  paulisper  quidem  ex¬ 
horruit,  neque  tamen  ad  sanam  mentem  rediit;  musculi, 
tamquam  spasmo  affecti,  convulsi  sunt,  palpebrae  aliquoties 
intremuerunt,  tum  in  priorem  statura  denuo  incidit.  Cera 
hispanica  fervente  in  volam  manus  instillata,  id  tantum  ef¬ 
fectum  est,  ut  digiti  lente  contraherentur.  Abdomen  pres¬ 
sum,  quum  antea  maximos  dolores  excitaret,  jam  neque  fa¬ 
ciei  neque  ipsius  abdominis  musculos  irritavit.  Dimidiam  fere 
horam  ita  egit,  variique  ipsius  excitandae  conatus  irriti 
erant.  Amicus,  quem  jam  mane  expectavimus,  hoc  ipso 
temporis  momento  advenit;  eum  ad  lectum  adire  jubebam, 

experturus,  num  ipsius  voce  animus  illius  revocaretur.  Quum 
magna  voce  ei  salutem  dedisset,  somno  excitata,  e  lecto  se 

erigit,  oculos  aperit,  omnes  qui  aderant  vicissim  rigido 
vultu  intuetur.  Jam  illum  cognoscit,  nomen  appellat,  am¬ 
plectitur.  Inde  plane  sui  compos  esse  videbatur,  nisi  quod 
desiderium  ipsius  amicum  sequendi,  quum  optime  se  haberet, 
eam  mente  adhuc  quodammodo  alienatam  esse  indicavit. 
Ceterum  quiete  et  sane  loquebatur  per  quartam  horae  partem, 
qua  amicus  aderat.  Libi  vero  primum  ille  discesserat,  oculis 
semiapertis  jacebat,  et  loquacissime  garriebat,  in  omnia, 
quae  circa  ipsam  agerentur,  animum  acutissime  intendens. 
Quodcunque  verbum  vel  voce  lenissima  editum,  quin  alie¬ 
narum  linguarum  verba,  reddebat.  Interdum  autem  plane 


27 


sana  quaerebat,  ut  eain  sermonum  adstantium  sensum  per¬ 
cipere  appareret.  Quaesita  juste  respondebat,  statim  vero 
rursus  in  deliria  garrula  incidit,  in  quibus  plerumque  de 
amico  agebat.  Tempore,  quo  mente  et  motu  caruit,  pulsus 
non  est  commutatus.  Sicut  antea  et  postea  erat  inoliis,  fre¬ 
quens,  fere  120  sive  130.  Glaciem  capiti  imponi  et  emplastra 
vesicatoria  suris  admoveri  jubebam.  Caloraelanos  gr.  2, 
quae  eam  una  quaque  hora  sumere  volui,  non  hausit,  sed 
iterum  iterumque  respuit.  Abdomen  maxime  tumebat;  regio 
hypogastrica  nunc  doloribus  affecta.  Facies  non  nibebat; 
temperies  capitis  non  aucta.  Postquam  haec  deliria  garrula 
per  aliquantum  temporis  duraverunt,  et  quietior  reddita  est, 
priorem  animi  torporem  instare  suspicabar.  Iterum  extensa 
dorso  incubabat,  oculis  semiapertis,  ne  unam  quidem  vocem 
edebat;  brachia  tantum  assidue  movebat,  multiplices  gestus 
agens  eosdemque  omnes  lentos  et  compositos,  quasi  machi¬ 
nae  ope  temperatos.  Postea  subito  se  erexit,  brachia  ex¬ 
pandit,  tum  in  lectum  relapsa  sine  motu  jacebat.  Lumine 
admoto  pupillae  contrahebantur,  quin  etiam  oculos  clausit. 
Aliquantulo  temporis  per  quietem  praeterito,  deliria  denuo 
inceperunt  et  ne  lecto  surgeret,  manibus  retineri  debuit. 
Lacrimas  fundens,  se  ipsam  increpitat,  se  antea  nos  turpiter 
fefellisse,  quum,  quaecunque  accidissent,  vidisset  et  audi¬ 
visset.  Et  re  vera  compluria,  quae  ipse  tum  feci  et  dixi, 
protulit.  Se  tamquam  omnibus  artubus  vinctam  fuisse,  ne¬ 
que  ullo  modo  se  movere  potuisse.  Omnia  a  nobis  ad  eam 
placandam  prolata,  irrita  erant,  et  postquam  per  aliquantum 
etiam  temporis  ita  loqui  perrexit,  decima  demum  hora  miti¬ 
gata  est.  Tum  rursus  de  saevis  abdominis  doloribus  quere¬ 
batur,  et  tacta  in  maximas  querelas  effusa  est.  Per  noctem 
quieta  erat  sed  non  dormiebat.  Glacies  in  capite  remanebat. 
Die  28.  m.  Martii.  Quum  eam  hora  decima  mane  viseremus, 
plane  sui  compos  ad  omnes  quaestiones  recte  quidem  sed 
lente  respondit.  Sub  meridiem  deliria  denuo  cooriebantur, 
jam  vero  leniora.  Infantem  ut  videret  postulabat,  quum  vero 
ipsi  amicum  eum  secum  abstulisse  diceretur,  placata  est. 


Pulsus  celer,  frequens,  fere  110  sive  120;  sitis  magna: 
cutis  calida,  sicca;  temperatura  capitis  non  aucta.  De 
doloribus  abdominis  maxime  extensi  non  amplius  queritur. 
Sub  vesperem  faeces  invita  seposuit.  De  valetudine  bona, 
quum  bene  se  haberet,  mox  reditura  pleraque  verba  fecit; 
et  futuro  tempore  suscipienda  mente  agitavit.  Denuo  ipsi 
empl.  vesic.  impositum  est  et  quidem  ad  nucham.  Glacies, 
quae  deliria  lenivisse  videtur,  porro  adhibetur,  id  quod  ipsa 
libenter  tulit. 

Die  29.  m.  Martii.  Vires  maxime  languescebant,  ut  vix 
sine  ope  erigi  posset.  Oculi  concavi;  nasus  acutus;  labia  et 
lingua  sicca;  vox  parva;  respiratio  legitima;  mammae  tur- 
gore  carentes;  abdomen  maxime  tumidum,  neque  tensum  ut 
pridie  sed  laxum,  neque  dolens.  Emplastrum  in  nucha 
magnam  effecerat  vesicam,  neque  tamen  inde  ipsi  dolor 
natus  est.  Semper  adhuc  deliriis  mussitantibus  vexatur,  e 
quibus  autem  facile  excitari  potest  Pulsus  parvus,  debilis, 
frequens  120,  Ordin.:  Binis  horis  camphorae  gr.  y2?  et  infusi 
radicis  Valerianae  unciar.  5  (ex  unc.  V2)  quavis  hora  cochlear. 
Cibo  utitur  jure  carnis  elixae  cum  vitello  ovi,  potu  emulsione 
amygdalina  sive  aqua  ad  ipsius  arbitrium.  Vespere  vires 
magis  etiam  collapsae.  Oris  habitus  stupidus;  oculi  splen¬ 
dore  carentes;  pulsus  parvus,  debilis,  frequens  (140). 
Noctem  deliriis  maxime  turbatam  insomnem  degebat. 

Die  30.  m.  Martii.  Hodie  primum  post  complures  dies  se 
aegrotam  esse  ipsa  sentit.  Cephalalgiam  et  dolores  in  em¬ 
plastrorum  sedibus  queritur  Vultus  habitus  liberior,  minus 
stupidus.  Responsa  prompte  et  recte  reddit.  Pulsus  paulo 
magis  viget,  110.  Ordin.:  Eadem  remedia  porro  adhibentur. 
Per  diem  erat  quieta,  paululum  dormiebat,  plane  sui  compos; 
alvus  non  amplius  ultro  profluxit.  Quum  lectus  mutaretur, 
suis  ipsius  pedibus  insistere  quam  maxime  desiderabat,  quum 
antea  semper  manibus  esset  translata.  Quamquam  vires 
maxime  deerant,  tamen  curatrici  innixa,  aliquot  passus  per 
cubiculum  facere  potuit.  Vespere  animi  turbatio  rediit;  pulsus 
frequentior,  12(i.  Nox  turbidissima. 


Die  31.  m.  Martii.  Mane  virium  collapsus  auctus  erat. 
Faeces  denuo  ea  invita  manare  coeperant.  Subsultus  ten¬ 
dinum  tantus  erat,  ut  pulsus  debilis  vix  percipi  posset.  In 
pectore  innumerae  et  majores  et  minores  vesiculae  liquore 
limpido  tumentes,  quae  quin  miliariae  essent  dubitari  non 
potuit,  exstiterant;  quando  illae  primum  exortae  sint,  non 
constat,  quum  hodie  primum  conspicerentur.  Deliria  lenia 
assidue  durantia,  interdum  tantum  acerrimis  vocibus  inter¬ 
rupta  sunt.  Mala  indicia  augebantur,  sed  inter  ipsa  deliria 
quaerentibus  respondit.  Quaecunque  remedia  ipsi  indita 
erant,  evomuit.  Die  1.  m.  Aprilis  hora  sexta  matutina  respi¬ 
ratio  fiebat  difficilis,  postea  stertorosa,  hora  S1/^  e  vita  ex¬ 
cessit. 

Cadaveris  sectio  praesentibus  111.  III.  Njegele,  patre  et 
filio,  III.  H  enle  ,  Cl.  Bruch  et  compluribus  artis  obstetriciae 
studiosis  facta  est.  In  cavo  cranii  nihil  notatu  dignum  re- 
periebatur,  nisi  in  superficie  interna  cranii  exiguum  tantum 
osteophyton.  E  sinibus  eruor  niger  et  liquidus  profluebat. 
Meninges  non  affectae  erant,  cerebrum  ipsum  satis  densum 
et  firmum,  exsangue,  pariter  ac  plexus.  In  cavo  pectoris 
nihil  nobis  occurrit  a  vulgari  cadaverum  habitu  abhorrens. 
Cordis  ventriculus  dexter  sanguinem  perliquidum  multis 
coagulis  mixtum  continebat.  Jecur  magnum,  ipsum  quidem 
exsangue,  quum  venae  ejus  majores  sanguine  tumescerent. — 
Lien  amplificatus  et  emollitus  erat.  Omnia  intestina  aere 
expansa  et  exsanguia,  materia  exsudata  molli  illita  cohaere¬ 
bant.  Passim  vascula  minima  sanguine  rubebant,  maxime 
in  ea  peritonaei  parte,  quae  parietem  abdominalem  in  regione 
hypogastrica  cingit,  ubi  illud  etiam  densatum  est  et  splen¬ 
dore  caret.  Massa  exsudata  omnino  minus  copiosa  exstat, 
quam  prioribus  casibus  et  liquida  plane  deest.  Tunica  mu¬ 
cosa  intestini  ilei  pluribus  locis,  quasi  macerata,  muco  te¬ 
naci  et  stercore  emollito  oblita  erat.  In  colo  descendente  et 
sigmate  romano  et  in  intestino  recto  loca  nonnulla  invenie- 

V 

bantur,  quae  mucosa  privata  erant,  ulceribus  haud  dissimilia. — 
Uterus  ea  magnitudine  erat,  qua  tam  brevi  post  partum 

tempore  esse  solet,  et  laxus;  serosa,  e  rubro  fusca  et  livida, 
pluribus  locis  eminebat,  quum  sinus  parvi  et  parum  profundi, 
illi  ipsi  subjecti,  eam  tollerent.  Ovaria  magnitudine  conspi¬ 
cua,  mire  pallida;  tubae  colore  sordido,  sanguine  plenae; 
ligamenta  uteri  lata  inflammationis  vestigia  prae  se  ferunt  et 
inter  laminas  eorum  vasa  apparent  pure  referta,  quae  quum 
ultro  investigaveiis,  vasa  lymphatica  esse  cognosces.  In 
uteri  mole,  praesertim  ad  fundum,  majores  aliquot  sinus  ex¬ 
stant  puris  pleni,  qui  angulos  versus  magnitudine  et  numero 
augentur.  Glandulae  lymphaticae  lumbales  et  iliacae  maxime 
tumidae  et  nonnullae  eosdem  sinus,  puris  plenos,  quales 
uterus,  continent.  Ductus  thoracicus  et  venae  abdominis  et 
pelvis  sanae  et  pure  vacuae  sunt. 

Quod  ad  hunc  casum  attinet,  certe  omnium  maxime  com¬ 
memoratu  dignus  est,  ob  morbi  casus  mire  mixtos.  —  Jam 
primordia  morbi  ab  omnibus  aliis  casibus  differebant.  — 
Etenim  puerpera  a  cephalalgia,  qua  die  tertio  post  partum 
vexari  coepta  est,  sanguine  e  naribus  ultro  promisso,  postri¬ 
die  liberata,  optime  se  habuit.  Die  demum  quinto  frigore 
correpta  est  et  quidem,  postquam  leviter  induta  lectum  re¬ 
liquerat,  et  statim  post  abdomen  dolore  vexari  coeptum  est. 
Jam  postridie  deliria  exstabant,  et  morbi  die  tertio,  septimo 
post  partum  in  istum  ambiguum  atque  obscurum  statum  in¬ 
cidit,  in  quo,  quum  et  audiret  et  videret,  tamen  cujusque 
motus  expers,  et  velle  et  meditari  posse  desiisse  videbatur. 
Paralysis  quasi  voluntatis  suberat.  Aegram  tamen  rebus 
externis  tangi  inde  apparuit,  quod  postea  ipsa  ea  quae  per 
hunc  statum  et  audierat  et  viderat  referebat,  quamquam  im¬ 
pressionibus  acceptis,  ne  dicam  omnino  non,  certe  quam 
minime  reagere  potuit.  Etenim  quum  cera  hispanica  fervida 
instillata  manum  lente  contraxisset,  quamquam  abdomen, 
paulo  ante  tara  promptum  ad  dolores,  jam  pressum  nullum 
doloris  signum  edebat,  tamen  eam  aliquo  modo  adhuc  contra 
impulsus  externos  reagere  potuisse  apparet.  Utrum  sponte 
ex  hoc  statu  excitata  sit,  an  amatoris  appellatione,  decernere 
vix  audeo.  Etenim  quamquam  illud  nobis  verisimile  esse 

videtur,  tamen  et  amatoris  adventui  aliquid  imputabimus* 
quum  reputaverimus,  eam  hunc  ipsum  jaindudum  quam  maxime 
desiderasse  et  per  deliria  semper  ei  obversatum  esse,  — 
Quonam  nomine  hunc  statum  appellem  ipse  ignoro,  quum 
epilepsiae  similis  omnino  non  esset,  neque  unquam  ipsi 
epilepsiae  impetus  supervenissent 5  eclampsiam  non  fuisse, 
quam  quis,  praesertim  quum  ipsa  primum  partum  ediderit, 
suspicari  queat,  inultis  rebus  probari  potest.  Si  omnis  ipsius 
aegrotae  conditio  alia  fuisset,  hysteriam  vel  simulationem 
subesse  dixerim,  sed  quis  est  qui  credat  eam,  quum  tam 
gravi  morbo  fuerit  correpta,  vel  simulasse,  vel  hysteriae 
impetu  fuisse  occupatam. 

Quanta  potui  maxima  diligentia  atque  subtilitate  hunc 
casum,  quum  animum  meum  quam  maxime  in  se  converteret, 
et  observavi  et  descripsi,  neque  similium  casuum  descriptiones 
non  investigavi:  sed  nullum  reperi,  qui  huic  plane  respon¬ 
deret.  In  asphyxia  quidem  similes  interdum  status  inter¬ 
cidere  dicuntur,  nullum  vero  reperi,  huic  vel  tantillum  si¬ 
milem.  Itaque  in  hoc  mihi  acquiescendum  est,  ut  ea,  quae 
ipse  meis  oculis  vidi,  commemorem. 

Hic  status  non  rediit,  etenim  ubi  primum  rediturus  esse 
videbatur,  deliriis  denuo  exardentibus  interruptus  est. 

Per  consequens  biduum  statu  plane  typhoso  tenebatur  et 
magis  magisque  collabebatur.  Die  sexto  post  frigoris  im¬ 
petum  primum  se  revera  aegrotare  ipsa  sentit,  quum  ipsam 
melius  quam  diebus  antecedentibus  se  habere  ex  eo  appare¬ 
ret,  quod  inulto  quietior ,  animo  minus  turbata  erat,  et  faeces 
ultro  non  amplius  profluebant.  Neque  vero  diu  melius  se 
habuit.  Postquam  jam  sub  vesperem  in  priorem  statum  re¬ 
cidit,  magis  magisque  perditum  ivit.  Die  primo,  mensis 
Aprilis  hora  octava,  die  undecimo  post  partum,  nono  post¬ 
quam  aegrotare  coeperat,  diem  supremum  obiit. 

Neque  sectione  mira  atque  tot  rebus  implicata  morbi  in¬ 
doles  explicata  est,  quum  osteophytum  tam  exiguum  esset, 
ut  ipsum  nullius  mirorum  illorum  morbi  casuum  causa  esse 
posset.  In  cavo  abdominis  massa  exsudata  non  inveniebatur, 

sive  omnino  non  exstabat,  sive,  quum  morbus  diutius  per- 
durasset,  jam  resorptione  evanuerat. 

Erosiones  in  inferiore  parte  intestini  crassi  cum  ulceri¬ 
bus,  qualia  in  dysenteria  exstare  solet,  comparari  possunt. 

Dubitari  non  potuit,  quin  pus  in  vasis  tymphaticis  ex¬ 
stiterit,  quin  etiam  glandulae  inflammatione  intactae  non  re¬ 
manserant  et  partim  in  pus  transierant.  Exstabat  igitur 
peritonitis  et  lymphangioitis. 

Haec  aegrota  in  No.  1  cubuerat  5  alia  quaedam  puerpera 
pone  ipsam  collocata  et  ipsa  in  morbum  incidit 

Th.  D...  26  annos  nata,  ore  vigens  et  florens,  die  22. 
m.  Martii  sub  justum  graviditatis  finem  tertium  partum  sine 
difficultatibus  justo  majoribus  edidit.  Sequente  die  optime 
se  habuit.  Die  24.  tertia  hora  matutina,  quiete  in  lecto  jaceris 
vehementi  frigore  horruit,  quod  per  dimidiam  horam  duravit  5 
hoc  sequebantur  fervor ,  sitis  saeva,  cephalalgia,  vehementes 
dolores  in  reg.  inguin.  sin.  Pulsus  celer,  frequens  (110)  erat. 
Hirudines  ipsi  admovebantur,  et  e  vena  incisa  xn  unciae 
sanguinis  emittebantur;  simul  ei  Caloinelas  dabatur.  San¬ 
guine  emisso  dolores  remittebant  et  aliquot  diebus  praeteritis 
plane  evanuerunt.  Pulsus  per  complures  etiam  dies  frequens 
erat,  sed  mollis.  Calomelam  per  biduum  adhibere  con¬ 
tinuavimus.  Tum  nullis  ultra  remediis  adhibitis  satis  brevi 
tempore  convaluit. 

Eodem  die,  quo  haec  aegrotare  coeperat,  in  eodem  cu¬ 
biculo  No.  3  femina  peperit;  neque  eam  morbus  corripuit, 
neque  alteram  gravidam,  eodem  die  in  cubiculo  gravidarum, 
quod  plano  pede  est,  tam  subito  enixam,  ut  antea  in  aliud 
cubiculum  transferri  non  posset. 

Die  26.  et  27.  duae  feminae  in  secreto  quodam  parvo 
cubiculo  in  quo  nulla  hucusque  puerpera  cubuerat  partum 
ediderunt,  et  neutra  in  morbum  incidit. 

Duarum  feminarum,  quae  die  27.  in  cubiculo  No.  4  pe- 
pererant,  per  plures  dies  vacuo,  chloro  purgato,  aeris  flatui 
exposito  et  novis  lectibus  exstructo,  altera  sana  remansit, 
.altera  in  morbum  incidit. 


R.  B.  (1  ie  27.  m.  Martii  hora  undecima  vespertina,  post¬ 
quam  per  48  horas  in  eo  fuerat  ut  parturiret,  primum  partum 
edidit.  Propter  dolores  ad  partum  non  sufficientes  et  acer¬ 
bos  hora  quinta  vespertina  e  vena  incisa  unciae  nonnullae 
sanguinis  emittebantur,  quo  tacto  dolores  ad  normam  re¬ 
dacti  mox  partum  ad  finem  perduxerunt.  Postquam  noctem 
somno  quieto  degit,  postridie  mane  hora  octava  subito  fri¬ 
gore  correpta  est,  per  minimum  tantum  temporis  spatium 
perdurante,  quod  fervor  et  sudor  sequebantur.  Simul  cum 
frigore  abdominis  dolores  exstiterunt  regionem  inguinal. 
dextr.  obtinentes,  neque  tamen  acres.  Pulsus  mollis,  va¬ 
cuus,  frequentissimus  (145  ad  150)5  caput  liberum 5  sensus 
non  turbati;  lingua  pura 5  gustus  bonus 5  ciborum  appetentia 
aderat.  Siti  maxime  vexabatur.  Alvus  inde  a  partu  non¬ 
dum  laxata  erat.  Respiratio  soluta  erat.  Mammae  lacte 
tumentes  infanti  sufficiens  alimentum  praebent.  Lochia  copio¬ 
sa;  cutis  calida  et  halans.  Quum  neque  abdomen  gravibus 
doloribus  vexaretur,  et  lochiis  copiose  profluentibus  satis 
magna  sanguinis  copia  amitteretur,  et  pulsus  mollis  et  va¬ 
cuus  esset,  sanguinem  e  vena  emittere  non  jam  placuit. 
Itaque  tantum  viginti  hirudines  abdomini  admovebantur.  — 
Postmodum  fomenta,  Calomel.  Vespere  dolores  plane  eva¬ 
nuerant,  neque  abdomine  graviter  compresso  excitabantur. 
Pulsus  mollis,  vacuus,  frequens.  Nocte  turbidissima  parum 
dormiebat;  dolores  redierunt. 

Die  29.  m.  Martii.  Aegrotae  habitus  deterior  factus  est, 
facies  pallida,  collapsa.  Magnum  languorem  queritur,  Caput 
liberum  vertigine  vacat,  animus  et  sensus  non  turbati;  pul¬ 
sus  paulo  validior,  120.  Abdominis  dolores  vehementius 
saeviunt  et  majus  spatium  amplectuntur,  quam  morbi  initio. 
Abdomen  molle  est  et  minime  tumidum.  Sitis  maxime  fervet. 
Quinquies  inde  ab  hesterno  die  mane  faeces  emisit.  Respi¬ 
ratio  quidem  soluta  est,  tusse  tamen  paululum  aegrota 
yexatur.  Mammae  lacte  tument.  Lochia  parcius  manant. 
Ordin.  20.  hirud. ,  ungt.  hydrarg.  ciner. ,  Calomelanos  grana 

duo  binis  horis,  fomenta.  —  Vespere  dolores  post  sanguinis 
emissionem  imminuti  surit.  Ad  evomendum  paulisper  incli¬ 
nat  ;  neque  tainen  evomuit.  Ceterum  ipsius  status  idem  re¬ 
mansit.  Languescit;  pulsus  subdurus,  satis  vacuus,  fre¬ 
quens  (120).  Ordin.:  Vesicans  ad  abdomen.  Vespere  in  de¬ 
liria  mussitantia  incidit,  quae  ad  mediam  usque  noctem  per¬ 
durabant.  His  mitigatis  aliquamdiu  quiete  dormivit. 

Die  30.  Aegrota  melius  se  habere  videtur,  pulsus  non 
tam  vacuus,  lingua  humida  est.  Animus  non  turbatus.  Post¬ 
quam  saepius  evomuit,  ad  evomendum  non  jam  inclinabat. 
Abdomen  exiguis  tantum  doloribus  vexatum  molle  est  neque 
tumet  Mammae  lacte  abundant.  Lochia  adhuc  parce  manant. 
Sitis  minus  urit.  —  Meridie  ciborum  deglutitio  ipsi  molestiam 
praebere  coepit,  neque  tamen  in  faucibus  rubedo  neque 
erosiones  apparuerunt.  Usque  ad  vesperem  bis  faeces  emisit. 
Aegrota  se  magis  languescere  sentit,  quam  mane;  pulsus 
mollis,  parvus,  120. 

Die  31.  Aegrota  mortuae  instar  collapsa  est;  dolores  in 
faucibus  aucti  sunt;  uvula  et  velum  palatinum  paulisper 
rubent.  Respiratio  accelerata,  tusse  aliquantulum  impedita. 
Dolores  abdominis  vehementiores  redierunt,  abdomen  non 
tumet;  faeces  semel  ultro  profluebant.  Ad  vesperem  usque 
omnia  indicia  in  deterius  mutantur.  Nona  hora  pulsus  vermi¬ 
formis  evasit,  vix  percipi  potest.  Decima  hora  dolores  eva¬ 
nescunt  neque  quidquam  est  quod  queratur;  ne  siti  quidem 
vexatur.  Media  fere  nocte  maxime  turbatur  et  sollicitatur; 
e  lecto  surgere  contendit;  usque  ad  horam  tertiam  matutinam 
deliriis  saevit.  Extrema  corporis  frigescunt,  alvus  sponte 
profluit,  et  die  1.  in.  Aprilis  quinta  hora  matutina  diem  ex¬ 
tremum  obit. 

Quum  sectio  fieret,  mammae  adhuc  lacte  erant  refertae; 
musculi  exsangues;  pulmones  legitimi;  cor  laxum;  in  ven¬ 
triculo  ejus  dextro  eruor  inerat  niger  et  spissus,  in  sinistro 
coagula  quaedam  fibrinae.  Jecur  magnum,  exsangue;  in 
majoribus  tantum  ejus  vasis  eruor  inerat  niger  et  liquidus. 


Splen  auctus  et  emollitus.  In  stomacho  secundum  curvaturam 
maenam  multae  exstabant  erosiones  limbis  subnigris  cinctae, 
ad  tunicam  mucosam  tantum  pertinentes.  Glandulae  lenti¬ 
culares  Bischoffii  passiin  intumuerunt.  Intestina  parum  tan¬ 
tum  aere  expansa,  neque  inter  se  conglutinata.  Glandulae 
solitares  per  omnem  tractum  intestinalem  tumidae  erant; 
glandulae  Peyerianae  et  ipsae  paulisper  tumidae  super  tuni¬ 
cam  mucosam  eminebant.  Uteri  laxi  superficies  interior 
massis  sordidis,  subnigris,  floccidis  obtecta  erat,  quae  fa¬ 
cile  detergi  poterant,  et  sub  quibus  uteri  tunica  mucosa 
plane  sana  apparebat.  —  In  uteri  substantia  vasa  lymphatica 
reperiuntur  pure  referta  et  amplitudine  conspicua,  quae  an¬ 
gulos  versus  crebriora  exstant.  Tubae  maximeque  ovaria 
vehementer  rubescunt.  Glandulae  lymphaticae  sacrales  et 
lumbales  tumidae  et  pure  imbutae,  venae  iliacae  et  vena 
cava  cruore  nigro  et  coagulato  refertae.  Pus  in  iis  omnino 
non  inveniebatur.  —  Peritonaeum  parietis  abdominis  in  re¬ 
gione  hypogastrica  leviter  vasculis  rubuit,  id  quod  cum 
parva  copia  massae  exsudatae  in  cavo  abdominis  congruit. 

Hujusce  feminae  morbus  fortasse  inde  repeti  poterit, 
quod  tara  diu  partu  laboravit,  quamquam  aliis  temporibus, 
quum  quidem  epidemia  non  exstat,  dolores  partus  per  48 
horas  durantes  praesertim  in  primo  partu  hunc  morbum  non 
provocare  soleant.  Jam  novem  horis  post  partum  morbus, 
pariter  atque  in  omnibus  casibus  prioribus,  a  frigore  incepit. 
Cito  morbi  decursu  mox  corpus  collabi  coepit.  Abdominis 
dolores  acriores  non  exstabant,  neque,  quum  sectio  fieret, 
magna  inflammationis  vestigia  reperiebantur.  Vasa  autem  et 
glandulae  lymphaticae  vehementer  inflammata  erant  Com¬ 
mutationes  tunicae  mucosae  stomachi  et  intestinorum  ab  ipso 
morbo  repetendas  esse  mihi  non  persuaserim,  sed  a  Calo- 
melane  accepto  et  copiosis  alvi  profluxibus. 

Haec  quidem  postrema  oppressa  est  hac  epidemia  parva 
sed  certe  commemoratu  quam  maxime  digna. 

III.  Njcgele  id  sedulo  curaverat,  ut  eae  feminae,  quae 


ad  graviditatis  finem  perventurae  essent,  e  lechodochio  re¬ 
motae  alio  loco  parerent.  Cui  quidem  rationi  quum  jam  omni 
severitate  instaremus,  mox  domus  puerperis  omnino  vacua 
erat.  Itaque  fieri  potuit,  ut  domus  ad  novas  puerperas  reci¬ 
piendas  justo  modo  pararetur  et  institueretur. 

Nono  demum  die  mensis  Apri  lis  prima  rursus  puerpera 
in  domo  nostra  enixa  est,  sed  jam  febris  puerperalis  inde 
recesserat.  Itaque  quum  subinde  quotidie  fere  partus  acci¬ 
derent,  puerperae  nostrae  non  minus  cito  convalescebant, 

quam  ante  epidemiam  exortam. 

/ 

Si  primum  casum  excipimus,  quod  ceteros  septem  heb¬ 
domadibus  antecedebat,  11  puerperae  in  morbum  inciderunt, 
quarum  sex  mortuae  sunt. 

Die  24.  m.  Februarii  prima  puerpera  hoc  morbo  correpta 
est,  et  die  primo  m.  Aprilis  postrema  e  vita  excessit.  Ita¬ 
que  epidemia  per  5  hebdomades  perduravit.  Inter  hoc  tem¬ 
poris  spatium  34  feminae  enixae  sunt.  Omnes  puerperae, 
quae  in  morbum  inciderunt,  legitima  ratione  pepererunt,  ne¬ 
que  ulli  artis  ope  subventum  est.  34  puerperarum  per  has 
5  hebdomades  enixarum  12  primum  partum  ediderunt,  22 
jam  pepererant.  Inter  12,  quae  in  morbum  inciderunt,  6  pri¬ 
mum  partum  ediderunt,  5  tantum  jam  pepererant 5  itaque 
earum,  quae  primum  pepererant,  dimidia  pars  morbo  cor¬ 
repta  est.  Inter  eas,  quae  mortuae  sunt,  4  erant,  quae 
primum  pepererant  5  duae  tantum  jam  antea  pepererant. 
Ex  his  apparere  videtur,  eas  quae  primum  pariunt  huic 
morbo  magis  esse  obnoxias,  quam  quae  jam  antea  pepere¬ 
runt,  ipsumque  morbum  illis  cum  majore  periculo  esse 
conjunctum;  etenim  etiam  A.  J  .  .  .  . ,  quae  morte  quidem 
non  abrepta  est,  sed  morbo  acerrime  afflicta  est,  tum  pri¬ 
mum  partum  ediderat. 

Omnibus  singulis  casibus  id  commune  est,  ut  a  frigore 
inciperent,  minus  magisve  acri,  seraper  autem  perspicuo. 
Porro  omnium  morbi  eodem  fere  modo  eodemque  temporis 
spatio  decurrerunt.  In  nullo  casu  frigor  rediit,  id  quod 

alias  saepe  observatum  est  In  iis  casibus,  in  quibus  me- 
teorismus  intercedebat  —  qui  quidem  in  omnibus  fere  exsta¬ 
bat  —  inde  ab  eo  tempore,  quo  auctus  est,  dolores  antea 
acerrimi  maxime  remittebant  et  etiamsi  postea  redirent, 
nunquam  pristinam  saevitiem  recuperabant. 

Secretiones  mammarum  et  uteri  nunquam  subito  sup¬ 
primebantur,  sed  inter  ipsum  morbum  fieri  pergebant.  Ita¬ 
que  neque  suppressio  vel  resorptio  lochiorum,  neque  Jactis 
metastasis  morbo  tamquam  causa  subesse  potest. 

In  sectionibus  semper  massam  exsudatam  in  cavo  peri¬ 
tonaei  reperiebamus,  plerumque  copiosissimam,  in  postremo 
tantum  casu  exiguam.  Plerumque  exigua  inflammationis 
vestigia  ingenti  massae  exsudatae  copiae  non  respondebant; 
plura  enim  inflammationis  vestigia  exspectabis,  si  magnam 
massae  exsudatae  copiam,  praesertim  floccidae  respexeris. 
Et*  haec  impar  ratio  copiae  exsudatae  et  inflammationis  et 
propria  hujus  massae  indoles  mihi  probare  videntur,  hujus 
massae  maximam  certe  partem  non  ex  inflammatione  ori¬ 
ginem  ducere,  sed  illam  potius  esse  massam,  quae,  ut  cor¬ 
poris  partes  alat  atque  augeat ,  semper  e  sanguine  secer¬ 
nitur.  Etenim  si  vasa  resorbentia  munere  suo  funguntur, 
haec  secretio  non  animadvertitur,  quoniam  abundantia  semper 
resorbentur;  sin  autem  vasa  lymphatica,  ut  in  his  casibus, 
inflammata  muneribus  suis  fungi  non  possunt,  exsudata 
quum  resorberi  desinant  colliguntur.  —  III.  Henle  hanc 
explicandi  rationem  amplectitur,  et  phlegmasiae  albae  ori¬ 
ginem  eodem  modo  explicandam  esse  censet. 

Parvos  illos  sinus  in  uteri  parenchymate  pure  refertos, 
quos  saepius  invenimus,  III.  Henle  vasa  lymphatica  esse 
censet  expansa.  Et  sane  in  his  ipsis  casibus  vasa  lympha¬ 
tica  ultra  decurrentia  pure  erant  impleta,  quin  etiam  glan¬ 
dulae.  Messner*)?  qui  et  ipse  hos  sinus  reperivit,  tot 


'  *)  Zur  Lehre  von  den  epidemischen  Entziindungen  der  Wdchnerinnen. 
Eine  Inaugural-Dissertation  unter  dem  Prasidium  von  F.  G.  v.  G me¬ 
li  n.  Tiibingen  1843. 


abscessus  in  ipsa  uteri  substantia  esse  censet,  inflammatione 
hujus  substantiae  (myometritis)  effectos.  Sed  huic  expli¬ 
candi  rationi,  quamquam  tota  ipsius  sinuum  illorum  descriptio 
cum  iis,  quae  nos  observavimus,  optime  congruit,  tamen 
equidem  assentire  omnino  non  possum.  Etenim  si  substan¬ 
tia  ipsa  inflammata  fuisset,  certe  sectio  hujus  inflammationis 
vestigia  ostendisset,  neque  tela  circa  hos  sinus  tam  justam 
atque  normalem  speciem  retinuisset,  qualem  vidimus.  Prae¬ 
terea  horum  sinuum  parietes  membrana  erant  obducti,  et 
pure  expresso  duo  ores  reperiebantur,  sicut  in  arteriarum 
aneurysmatibus.  In  uno  tantum  casu  uteri  parenchyma  ip¬ 
sum  in  loco  quodam  commutatum  erat,  et  ipse  crediderim, 
ibi  inflammationis  primordia  exstitisse.  At  sinus  in  hoc  quo¬ 
que  casu  conspicui,  ab  inflammatione  repetendi  non  sunt, 
quum  a  loco  commutato  remoti  pariter  invenirentur ;  sed 
erant  et  ipsi  vasa  lymphatica  expansa  et  inflammata. 

Recentiore  aetate  Botrel  *)  vasorum  lymphaticorum  in¬ 
flammationem  in  febri  puerperali  amplissime  et  ingeniosissime 
observavit.  Res  ab  ipso  observatae  plane  cum  iis  congruunt, 
quas  nos  reperimus.  Et  ipse  hos  sinus  invenit  et,  quum  eos 
accuratius  perscrutatus  esset,  vasa  lymphatica  extensa  esse 
judicavit.  Pariter  ac  nos  ipsi  ille  vasorum  lymphaticorum 
truncos  vel  ab  utero  remotos  usque  ad  glandulas  inflammatos 
esse  reperit.  Verba  sunt: 

Tous  les  lymphatiques  uterins  soni  remplis  dfnn  pus 
blanchdlre  et  demi-concret ,  aboutissanl  d  des  ganglions 
triples  de  volume,  d*un  aspect  grisdtre ,  r  amo  Ilis  \  leur 
incisiori  fail  voir ,  que  ces  alleralions  pathologiques  soni 
le  resultat  dfune  infiltralion  purulente  et  de  lln/lam- 
mation  du  lissu  cellulaire  interlobulaire. 


*)  Memoire  sur  1’angioleucite  uterine  puerperale  par  M.  Botrel,  interne 
a  rhotel  Dieu  de  Rennes.  —  Arch.  gen.  de  Med.  T.  VII.  Avril  1845.  — 
T.  VIII.  Mai  et  Juin  1845. 


Presque  tous  (7es  lymphatiqucs )  sont  super - 

ficiels  ,.».»• 

Botrel  quoque  censet,  vasa  lymphatica  primum  inflam¬ 
mari  et  inflammationem  ab  his  profectam  demum  in  peri¬ 
tonaeum  transire;  quin  etiam  quemquam  peritonitidis  puer¬ 
peralis  casum  a  vasorum  lymphaticorum  inflammatione  repe¬ 
tendum  esse  suspicabatur,  nisi  forte  causa  traumatica  inter¬ 
cessit.  Rationem  explicandae  originis  exsudationis  supra 
indicatam  apud  eum  non  invenimus. 

Quum  apud  nos  morbus  nunquam  post  diem  quintum  a 
partu  inciderit,  posthac  corpora  huic  morbo  omnino  non  am¬ 
plius  obnoxia  esse  videntur. 

Nobis  aegrotarum  segregatio  quam  maxima  diligentia 
facta  omnino  non  profuit;  et  quamquam  hac  re  morbum  con¬ 
tagio  oriri  non  refutatur,  tamen  id  mihi  inde  elucere  videtur, 
morbi  naturam  esse  miasmaticam.  Neque  tamen  negaverim, 
hunc  morbum,  quum  semel  exstiterit,  multis  puerperis  vel 
aegrotis  una  cubantibus,  periculosiorem  reddi,  et  fortasse 
etiam  contagium  oriri  posse. 

Eodem  tempore,  quo  apud  nos  febris  puerperalis  sae¬ 
viebat,  in  multis  quoque  aliis  institutis  obstetriciis  hujus 
morbi  epidemiae  grassabantur.  Neque  vero,  quantum  mihi 
quidem  cognitura  est,  alia  harum  epideraiarum  descriptio 
promulgata  est,  quam  Dublinensis ,  quae  uno  eodemque 
tempore,  quo  nostra  grassabatur.  Praeterea  eodem  tempore 
Pragae,  Hafniae  aliisque  locis  epidemias  saevisse  scimus. 

Jam  de  hujusce  nostrae  epidemiae  vi  in  gravidas  et 
non  gravidas,  quam  nonnulli  subesse  contendunt,  pauca 
verba  faciam.  Nos  nihil  ejusmodi  animadvertimus.  Etenim 
quum  tunc  fere  50  sive  60  gravidae  et  30  feminae  artis 
obstetriciae  studiosae,  quae  simul  custodes  in  cura  aegro¬ 
tarum  adjuvabant,  in  domo  nostra  versarentur,  omnes  sanae 
remanserunt,  excepta  una  obstetrice,  quae  vehementi  ery¬ 
sipelate  faciei  corripiebatur;  post  14  tamen  dies  morbo  li¬ 
berata  est. 

In  urbe  tum  multi  typhi  exstiterunt  et  omnes  morbi  ad 
statum  typhosum  inclinabant.  Hujus  rei  pariter  ac  febris 
puerperalis  causae  fortasse  a  magnis  eluvionibus,  quae  tunc 
temporis  urbi  supervenerunt,  et  ab  humida  et  pluviosa  coeli 
temperie  repetendae  sunt.  Ubi  temperies  certior  et  melior 
fieri  coepit,  epideinia  apud  nos  cessabat,  et  in  ipsa  urbe  cu- 

jusque  morbi  casus  rariores  accidere  coeperunt. 

